หนูผ่าตัดไส้ติ่งมาไม่ถึงเดือนหนูอยากรู้ว่าอาการแผลผ่าตัดไส้ติ่งอักเสบมันมีอาการปวดหัวมั้ยคะอยากทราบมากเลยค่ะถ้าเป็นควรทำยังไงคะ.
สวัสดีค่ะ หากได้ตัดไหมที่แผลผ่าตัดแล้ว และแผลติดกันดี ไม่มีอาการบวมแดง และปวดบริเวณแผลและรอบแผล ไม่มีไข้ ก็แสดงว่าแผลไม่มีการอักเสบติดเชื้อแต่อย่างใดค่ะ แต่หากบริเวณแผลและรอบๆ แผลมีการบวมแดง ปวด หรือมีน้ำเหลืองหรือหนองซึม จึงจะแสดงว่ามีการอักเสบของแผลค่ะดังนั้นหากมีเพียงแค่อาการปวดหัวจึงไม่ใช่อาการที่เกิดจากการอักเสบของแผลผ่าตัดค่ะ โดยอาการปวดหัวสามารถเกิดได้จากหลายสาเหตุ เช่น มีความเครียด พักผ่อนไม่เพียงพอ นอนไม่หลับ นอนดึก ใช้สายตามากไป เป็นช่วงใกล้มีประจำเดือนหรือกำลังมีประจำเดือนมา เป็นต้น